Page:The Book of Scottish Song.djvu/542

524

up, gudewife, don on your claise,

And to the market mak' you boune:

'Tis lang time sin' your neebors rase;

They're weal nigh gotten into the toune.

See ye don on your better goune,

And gar the lasse big on the fyre,

Dame, do not look as ye wad frowne,

But doe the thing whilk I desyre.

I spier what haste ye ha'e, gudeman!

Your mother staid till ye war born;

Wad ye be at the tother can,

To secure your throat sae sune this morne?

Gude faith, I haud it but a scorne,

That ye suld with my rising mell;

For when ye have baith said and sworne,

I'll do but what I like mysel'.

Gudewife, we maun needs have a care,

Sae lang's we wonne in neebor's rawe,

O' neeborheid to tak' a share,

And rise up when the cock does crawe,

For I have heard an auld said sawe,

"They that rise last big on the fyre."

What wind or weather so ever blaw,

Dame, do the thing whilk I desyre.

Nay, what do ye talk of neeborheid?

Gif I lig in my bed till noone,

By nae man's shins I bake my breid,

And ye need not reck what I have done.

Nay, look to the clooting o' your shoone,

And with my rising do not mell;

For, gin ye lig baith sheets abune,

I'll do but what I will mysel'.

Gudewife, ye maun needs tak' a care

To save the geare that we ha'e won;

Or lye away baith plow and car,

And hang up Ring when a' is done.

Then may our bairns a-begging run,

To seek their mister in the myre,

Sae fair a thread as we ha'e won!

Dame, do the thing whilk I require.

Gudeman, ye may weel a-begging gang,

Ye seem sae weel to bear the pocke;

Ye may as weel gang sune as syne,

To seek your meat amang gude folke.

In ilka house ye'll get a locke,

When ye come whar your gossips dwell,

Nay, lo you luik sae like a gowke,

I'll do but what I list mysel'.

Gudewife, you promised, when we were wed,

That ye wad me truly obey;

Mess John can witness what you said,

And I'll go fetch him in this day:

And, gif that haly man will say,

Ye's do the thing that I desyre,

Then sall we sune end up this fray,

And ye sall do what I require.

I nowther care for John nor Jacke—

I'll tak' my pleasure at my ease;

I care not what you say a placke—

Ye may go fetch him gin ye please.

And, gin ye want ane of a mease,

Ye may e'en gae fetch the deil frae helle;

I wad you wad let your japin cease,

For I'll do but what I like mysel'.

Well, sin' it will nae better bee,

I'll tak' my share or a' bee gane:

The warst card in my hand sall flee,

And, i' faith, I wait I can shifte for ane.

I'll sell the plow, and lay to wadd the waine,

And the greatest spender sall beare the bell:

And then, when all the gudes are gane,

Dame, do the thing ye list yoursel'.

like you, gentle sir,

Although a laird you be,

For weel I like the bonnie lad

Wha brought me frae Dundee.

And I'll gang awa' wi' Jamie, O,

I'll gang awa" wi' Jamie, O,

I'll gang awa' wi' Jamie

O'er the lea;

I'll gang awa' wi' a free gude will,

For he's a' the warld lo me.